আট বছরের একটি ছেলের মৃত্যুতে নাম জড়িয়ে পড়ল যুবরাজ সিংহর। ভারতের বাঁ হাতি এই অলরাউন্ডারকে নিয়ে তৈরি হয়েছে চাঞ্চল্য। ঘটনা হল, যুবির চণ্ডীগড়ের বাড়িতে মারা গিয়েছে আট বছরের একটি ছেলে। আর এই মৃত্যুকে কেন্দ্র করে আলোড়ন তৈরি হয়েছে। যুবির বাড়ির দরজা পড়ে গিয়ে সেই ছেলেটির মৃত্যু হয়েছে বলে জানা যাচ্ছে। যে সময় বাচ্চা ছেলেটি মারা গিয়েছে, তখন অবশ্য যুবিরা বাড়িতে ছিলেন না। সেই সময়ে যুবরাজ ও তাঁর মা গুরুগ্রামের বাড়িতে ছিলেন। ১৯ এপ্রিল ঘটনাটি ঘটেছে। 
যুবরাজের বাড়িটি মেরামত করা হচ্ছিল। বাড়ির দরজা ছেলেটির উপরে এসে পড়ে। আর তাতেই আট বছরের ছেলেটি অকালে চলে যায়। পুলিশ ইতিমধ্যেই তদন্তে নেমে পড়েছে। খবরের ভিতরকার খবর খুঁজে বের করার চেষ্টা করা হচ্ছে।